ମୁମ୍ବାଇଃ ଭାରତୀୟ କ୍ରିକେଟର ଉଦୀୟମାନ ଖେଳାଳି ଅଭି ବାରୋଟଙ୍କ ଦେହାନ୍ତ ଖବର କ୍ରିକେଟ୍ ଜଗତକୁ ଚକିତ କରିଛି। ମାତ୍ର ୨୯ ବର୍ଷ ବୟସରେ ହୃଦଘାତ ଯୋଗୁଁ ଅଭିଙ୍କର ମୃତ୍ୟୁ ହୋଇଯାଇଛି | ଅଣ୍ଡର -୧୯ ଦଳର ସେ ଅଧିନାୟକ ଥିଲେ ଓ ସୌରାଷ୍ଟ୍ର ପାଇଁ ଘରୋଇ ମ୍ୟାଚ୍ ଖେଳୁଥିଲେ | ଏହି ବର୍ଷ ସେ ସୟଦ ମୁସ୍ତାକ ଅଲି ଟ୍ରଫିରେ ମଧ୍ୟ ଏକ ଶତକ ହାସଲ କରିଥିଲେ | ସେ ୧୧ଟି ଚୌକା ଓ ୭ଟି ଛକା ସହାୟତାରେ ମାତ୍ର ୫୩ ବଲରୁ ୧୨୨ ରନ୍ ସ୍କୋର କରିଥିଲେ | ଏହି ଉତ୍କୃଷ୍ଟ ଇନିଂସ ଆଧାରରେ ଦଳ ୨୧୫ ରନ୍ ସ୍କୋର କରିଥିଲା।
ଦୁଃଖର କଥା ହେଲା, ତାଙ୍କର ପତ୍ନୀ ନିଧୀ ବର୍ତ୍ତମାନ ୪ ମାସର ଗର୍ଭବତୀ ଓ ବିଧବା ମା' ଅଛନ୍ତି। ଅଭିଙ୍କ ବାପାଙ୍କର ମଧ୍ୟ କିଛି ବର୍ଷ ପୂର୍ବେ ୪୦ ବର୍ଷ ବୟସରେ ଦୃଦଘାତରେ ପରଲୋକ ହୋଇଥିଲା।
